open-index/open-wikipedia-markdown huggingface dataset:
INTASAT

***INTASAT*** bija Spānijas pirmais Zemes mākslīgais pavadonis. Tam bija radiobāka, lai pētītu radioviļņu izplatīšanos Zemes jonosfērā. Projektu realizēja Spānijas Nacionālais aerokosmiskās tehnikas institūts (*INTA*). Pavadoni orbītā palaida 1974. gada 15. novembrī, un tas darbojās līdz 1976. gada 5. oktobrim.

*INTASAT* programma tika uzsākta 1968. gadā pēc *INTA* iniciatīvas. Programmā piedalījās arī Spānijas uzņēmumi *[[Construcciones Aeronaúticas]]* un *[[Standard Eléctrica|Standard Eléctrica S.A.]]*, kā arī Apvienotās Karalistes uzņēmums *[[Hawker Siddeley|Hawker Siddeley Dynamics]]*.

## Uzbūve
Kosmiskais aparāts bija veidots divpadsmit stūru prizmas formā 44,2 cm platumā un 41 cm augstumā. Radiobākas antenas stiepās gar griešanās asi aptuveni 175 cm no korpusa abu galu centra. Četras 49 cm telemetrijas antenas stiepās pa diagonāli uz āru no viena gala. Stāvokļa kontroles magnēts ar slāpēšanas stieņiem nodrošināja pavadoņa orientāciju ar magnētiskā lauka vektoru 2 nedēļu laikā pēc palaišanas. 16 V energosistēmu darbināja 12 niķeļa kadmija akumulatori, ko uzlādēja saules baterijas korpusa sānos.

Radiobākas divu frekvenču raidītājs raidīja polarizētus, stabilus un nemodulētus signālus ar minimālo jaudu 200 mW 40,0100 un 40,01025 MHz frekvencēs.

## Lidojuma gaita
*INTASAT* tika palaists  17:11 *[[Universālais koordinētais laiks|UTC]]* ar nesējraķeti *[[Delta-2310]]* no Vandenberga Gaisa spēku bāzes starta kompleksa *SLC-2W*. Tas kopā ar *[[AMSAT-OSCAR 7]]* bija sekundārā krava, palaižot *[[NOAA 4]]*.

*INTASAT* ievadīja solārsinhronā orbītā aptuveni 1450 km augstumā, un sākotnēji ekvatora šķērsošana notika pusdienlaikā un pusnaktī pēc vietējā laika.
Radio raidītāju iedarbināja ar taimeri 2 stundas pēc ieiešanas orbītā.
Pēc divām nedēļām magnētiskās orientācijas sistēma tika izslēgta.

Radio signālus no pavadoņa uztvēra aptuveni 40 novērošanas vietās 21 valstī. Tika pētīta jonosfēra, elektronu koncentrācija pa radioviļņu ceļu, kas izplatās no pavadoņa, un tās novirzes no standarta frekvences.

Pēc 2 gadiem, starp 1976. gada 5. un 6. oktobri taimeris izslēdza pārējās pavadoņa sistēmas.

## Atsauces

## Ārējās saites
* INTA HISTÒRIA 
* Intasat Gunter Dirk Krebs
Operācija "Kolibri"

**"Operācija "Kolibri""** () ir Kanādas un Beļģijas drāmas filma, kuras režisors un scenārija autors ir Kims Ngajens. Filmā galvenās lomas atveido Džesijs Aizenbergs, Aleksandrs Skašgords, Maikls Mando, Sāra Goldberga un Salma Hajeka.

Filmas "Operācija "Kolibri"" pirmizrāde notika  Toronto Starptautiskajā kinofestivālā. Latvijā filmas pirmizrāde notika . Filma saņēma atšķirīgus kritiķu vērtējumus un tīmekļa vietnē *[[Rotten Tomatoes]]* tai ir 58% vērtējums.

## Atsauces

## Ārējās saites
Atriebība (filma)

**"Atriebība"** () ir 2017. gada Francijas asa sižeta trillera filma, kuras režisore un scenārija autore ir Koralī Faržā. Filmā galvenās lomas atveido Matila Luca un Kevins Jansenss.

Filma stāsta par jaunu sievieti, kura atriebjas trīs vīriešiem, kas viņai uzbruka un atstāja tuksnesī nomirt.

Filmas "Atriebība" pirmizrāde notika  Toronto Starptautiskajā kinofestivālā. Latvijā filmas pirmizrāde notika . Filma saņēma pozitīvas kritiķu atsauksmes, slavējot scenāriju, režiju, operatora darbu un Lucas aktierspēli. Tīmekļa vietnē *[[Rotten Tomatoes]]* filmai ir 93% vērtējums.

## Atsauces

## Ārējās saites
Thunderbolt and Lightfoot

***Thunderbolt and Lightfoot*** ir 1974. gada ASV kriminālkomēdijas filma, kuras režisors un scenārija autors ir Maikls Čimino. Filmā galvenās lomas atveido Klints Īstvuds, Džefs Bridžess, Džordžs Kenedijs un Džefrijs Lūiss. Šī ir Čimino pirmā režisētā pilnmetrāžas filma.

Filma stāsta par pieredzējušu zagli, kurš kopā ar jaunu līdzgaitnieku, kā arī savu veco bandu plāno laupīšanu.

Filmas *Thunderbolt and Lightfoot* pirmizrāde notika  un to izplatīja *[[United Artists]]*. Filma guva finansiālus panākumus, nopelnot 25 miljonus ASV dolāru, kā arī saņēma pozitīvas kritiķu atsauksmes. Tīmekļa vietnē *[[Rotten Tomatoes]]* filmai ir 88% vērtējums. Bridžesu nominēja Amerikas Kinoakadēmijas balvai kategorijā "Labākais aktieris otrā plāna lomā".

## Atsauces

## Ārējās saites
Ilongu valoda

**Ilongu valoda** (*Ilonggo*, *Hiligaynon*) ir austronēziešu valodu saimes valoda, kurā runā ilongi un citu tautību pārstāvji Filipīnu centrālajā un dienvidu daļā, galvenokārt Visaju salu rietumdaļā (Panaja, Negrosa) un Mindanao dienviddaļā. Tiek pieskaitīta visaju valodu apakšgrupai. Dažkārt par ilongu valodas dialektiem tiek uzskatītas karaju un kapisnonu valodas. Ilongu valodu kā dzimto valodu lieto ap 7,8 miljoniem cilvēku, bet kopējais valodas lietotāju skaits tiek lēsts ap 9,3 miljoniem; tā ir ceturtā izplatītākā Filipīnu valoda. Rakstība latīņu alfabētā; 13.—19. gadsimtā tika izmantots bajbajins. Valodai ir reģionālas valodas statuss, tā ir sākumskolu mācību valoda.

## Atsauces

## Ārējās saites
Džordžs Kenedijs

**Džordžs Heriss Kenedijs jaunākais** (; dzimis , miris ) bija amerikāņu aktieris, kurš piedalījies vairāk nekā 100 filmās un televīzijas seriālos.

Par lomu filmā "Vēsais Lūks" (*Cool Hand Luke*, 1967), kur spēlējis kopā ar Polu Ņūmenu, saņēmis Amerikas Kinoakadēmijas balvu kategorijā "Labākais aktieris otrā plāna lomā". Saņēmis arī Zelta globusa balvas nominācijas par lomām filmās "Vēsais Lūks" un "Lidosta" (*Airport*, 1970). Kenedijs ir vienīgais aktieris, kurš ir atveidojis lomas visās četrās filmu sērijas "Lidosta" filmās.

Piedalījies arī tādās filmās kā *[[Lonely Are the Brave]]* (1962), "Šarāde" (1963), *[[Strait-Jacket]]* (1964), *[[McHale's Navy]]* (1964), "Kuš... kuš, jaukā Šarlote" (*Hush...Hush, Sweet Charlotte*, 1964), "Mirāža" (1965), "Šenandoa" (*Shenandoah*, 1965), *[[The Sons of Katie Elder]]* (1965), "Fēniksa lidojums" (1965), *[[In Harm's Way]]* (1965), "Netīrais ducis" (*The Dirty Dozen*, 1967), *[[The Boston Strangler]]* (1968), *[[Guns of the Magnificent Seven]]* (1969), *[[Cahill U.S. Marshal]]* (1973), *[[Thunderbolt and Lightfoot]]* (1974), *[[Earthquake]]* (1974), "Aigera smaile" (*The Eiger Sanction*, 1975) un "Vienība Delta" (*The Delta Force*, 1986). Pazīstams arī ar lomām filmu sērijā "Kailais ierocis" un seriālā "Dalasa" (*Dallas*, 1988–1991).

## Ārējās saites
Pūniešu valoda

**Pūniešu valoda** (𐤃𐤁𐤓𐤉𐤌 𐤊𐤍𐤏𐤍𐤉𐤌) bija semītu valoda, kurā senatnē runāja Vidusjūras piekrastē, īpaši Ziemeļāfrikā un vairākās Vidusjūras salās, tiek uzskatīta par feniķiešu valodas dialektu.

Mūsu ēras 4. gadsimtā pūniešu valodā joprojām runāja tagadējās Tunisijas teritorijā, kā arī citās Āfrikas ziemeļrietumu daļās un Vidusjūras reģionā.

## Ārējās saites
Stratokrātija

**Stratokrātija** ir valsts pārvaldes forma, ko īsteno karavadoņi. 

Stratokrātija ir atšķirīga no militārās diktatūras, kur militārā vara balstās uz piespiešanu. Savukārt stratokrātija ir militāras pārvaldes forma, kurā valsts, armija, flote un gaisa spēki tradicionāli ir viens un tas pats un kurā valsts amatus parasti ieņem militārie komandieri. Militāro spēku politisko varu atbalsta likumi un sabiedrība. Stratokrātija kā tāda pēc būtības nav autokrātiska, lai saglabātu savas tiesības uz varu sabiedrībā, valstī un valstī.

Terminu "stratokrātija" bieži lieto, lai apzīmētu vēlās Senās Romas republikas un agrīnās Romas impērijas struktūru, kurā nebija atšķirības starp militārajiem un civilajiem amatiem un kur iecelšanai valsts amatā bija nepieciešama paaugstināšana militārajā dienestā, jo visiem pilsoņiem bija jāpilda militārais dienests. Mūsdienās tuvu stratokrātijai bija Mjanmas Valsts miera un attīstības padome, kas valdīja no 1988. līdz 2011. gadam. Mjanmā militārā vara tika īstenota ne tikai ar ieroču spēku, bet arī ar likumu: jo īpaši saskaņā ar Mjanmas jauno konstitūciju, kas ir spēkā kopš 2008. gada, 25 % vietu parlamentā bija rezervētas militārpersonām.

## Ārējās saites
Boldera

**Boldera** () ir pilsēta Amerikas Savienotajās Valstīs, Kolorādo štatā. 2020. gadā Bolderā dzīvoja 108 tūkstoši iedzīvotāju. Pilsēta atrodas 40 km uz ziemeļrietumiem no Denveras. Tā ir zināma ar savu skaisto dabu (Klinšu kalnu ainavu), aktīvu dzīvi un izglītības iestādēm. Bolderā atrodas Kolorādo Universitāte.

## Atsauces

## Ārējās saites

*
Smiltāja tragantzirnis

**Smiltāja tragantzirnis** (*Astragalus arenarius*) ir tragantzirņu suga ar šauru izplatības areālu Centrāleiropā un Austrumeiropā. Latvijā suga ir sastopama diezgan reti un nevienmērīgi, galvenokārt piejūrā un iekšzemes apvidos ar sausiem priežu mežiem un kontinentālām kāpām.

## Apraksts
Smiltāja tragantzirnis ir daudzgadīgs, 15—40 cm garš lakstaugs ar nezarojošu, pacilu vai reti stāvu stublāju. Stublājam un lapām ir pelēcīga nokrāsa un augs ir klāts ar zīdainiem matiņiem. Lapas uz stublāja ir izvietotas pamīšus, tās ir nepāra plūksnaini saliktas no 3—7 pāriem šauri lancetisku vai lineāru lapiņu. Pielapes ir sīkas un saaugušas. Ziednesis, kas atrodas lapas žāklē, ir apmēram lapas garumā vai īsāks. Ziedu ķekars ir skrajš, ziedu vainags gaišviolets vai sārti violets, divreiz garāks nekā kauss. Karogs galā ar jomu. Auglis ir 1,2—2 cm, šaura, gara apmatota pāksts. Zied jūnijā un jūlijā.

## Atsauces

## Ārējās saites
Saldlapu tragantzirnis

**Saldlapu tragantzirnis** (*Astragalus glycyphyllos*) ir tragantzirņu suga. Tā ir sastopama dažviet Āzijā un Eiropā, tostarp nereti visā Latvijā, kur tā ir visbiežāk sastopamā tragantzirņu suga. Augi veido dažāda lieluma grupas krūmainās pļavās, mežmalās, izcirtumos, kā arī upju krastu nogāzēs un ceļmalās. Priekšroku dod kaļķainām augsnēm.

## Apraksts
Saldlapu tragantzirnis ir daudzgadīgs, 40—150 cm garš lakstaugs. Tā stublājs ir gulošs, galotnē pacils, parasti apaļš, kails un bagātīgi zaro. Lapas sastāv no 9—15 nepāra plūksnaini saliktām lapiņām. Lapiņas iegareni ir olveidīgas vai eliptiskas, to mala ir gluda un gals strups. Pie lapas pamata ir nelielas, brīvas pielapes. Ziedu ķekari ir īsāki nekā lapas. Ziedi diezgan blīvā olveidīgas formas ķekarā. Kauss ir zvanveidīgs, galā ar nevienādiem, īlenveida zobiņiem. Zieda vainags ir zaļgandzeltens, karogs piekļauts pie citām vainaga daļām. Visas vainaga daļas apmēram vienāda garuma (laiviņa mazliet īsāka). Pākstis ir sirpjveidīgi izliektas, īsi un skraji apmatotas. Zied no jūnija līdz augustam.

## Atsauces

## Ārējās saites
Talsu Kristīgā vidusskola

**Talsu Kristīgā vidusskola** ir skola Justīna Grota ielā 1, Talsos. Skola darbojas kopš . Tajā mācās 320 skolēni (2022. gadā), tādējādi tā ir lielākā privātskola Latvijā.

## Izglītības programmas

## Pulciņi un fakultatīvi
* Zvanu un pūtēju ansambļi
* Robotika
* Koris
* Ansamblis
Vasilijs Ulrihs (1889—1951)

**Vasilijs Ulrihs** (; 1889—1951) bija vācbaltiešu izcelsmes padomju militārais un valsts darbinieks, militārais jurists.

## Dzīvesgājums
Piedzima Rīgā vācu ģimenē. Ģimene par tās locekļu revolucionāru darbību uz 5 gadiem izsūtīta uz Irkutsku. V. Ulrihs 1910. gadā iestājās KSDSP, piesliedamies boļševikiem. Pabeidza Rīgas Politehnisko institūtu. 1915. gadā iesaukts Krievijas Impērijas armijā, kur sasniedza podporučika pakāpi.

1918. gada pavasarī iestājās Viskrievijas Ārkārtas komisijā, 1919. gadā piedalījās operācijās pret anarhistiem, bija Republikas iekšējās apsardzības karaspēka (RIeAK) štāba komisārs (1919) un RIeAK Revolucionārā kara tribunāla priekšsēdētājs (1920—1921), pēc tam Melnās jūras flotes un Azovas jūras flotes Īpašās nodaļas priekšnieks.

VCIK Krievijas SFPR Augstākā tribunāla Kara kolēģijas priekšsēdētājs (1921—1922), Krievijas SFPR Augstākās tiesas (AT) Kara kolēģijas (KK) priekšsēdētājs (1923). PSRS AT KK loceklis no 1924. gada. 1926. gadā iecelts par PSRS AT KK priekšsēdētāju, 1935. — arī par PSRS AT priekšsēdētāja vietnieku, šajos amatos strādāja līdz 1948. gadam. Šajā laika posmā prezidēja ievērojamākajos padomju politiskajos tiesas procesos, kā Maskavas procesos vai Tuhačevska lietas procesā, un piesprieda nāvessodus tiesājamajiem. Cita starpā, pēc Vācijas—PSRS kara piesprieda nāvessodu Andrejam Vlasovam, Pjotram Krasnovam, Andrejam Škuro un citiem krievu nacistu kolaborantiem.

1948. gada augustā ar VK(b)P CK lēmumu līdz ar citiem AT tiesnešiem, tostarp AT priekšsēdētāju, atcelts no abiem AT amatiem. Lēmumā norādīts, ka "biedrs Ulrihs pazaudējis partijiskās atbildības izjūtu par uzdoto lietu, pieļāvis nopietnas politiskas kļūdas KK darbā un veicis pārkāpumus, kuri apkauno viņu kā komunistu un KK priekšsēdētāju". Kopš 1948. gada bija Padomju armijas Kara juridiskās akadēmijas augstāko kara juridisko kursu vadītājs.

Nomira 1951. gadā no infarkta.

## Apbalvojumi
* "VĀK—AVPP goda darbinieks (XV)" (1932)
* Sarkanās Zvaigznes ordenis (1933)
* divi Ļeņina ordeņi (1937, 1945)
* Sarkanā Karoga ordenis (1944)
* 1. pakāpes Tēvijas Kara ordenis (1945)

## Atsauces
Fizisks vingrinājums

thumbnail|upright=1.0|Skriešana ūdenī ir fizisks vingrinājums
**Fizisks vingrinājums** ir aktīva fiziska aktivitāte, ko veic, lai uzturētu vai uzlabotu fizisko veselību un labsajūtu. Šīs aktivitātes ietver dažādas kustības, kas attīsta muskuļus, sirdi, plaušas un citus ķermeņa orgānus. Fiziski vingrinājumi var būt dažāda veida, piemēram, skriešana, pastaiga, riteņbraukšana, peldēšana, svarcelšana un joga. Fiziski vingrinājumi uzlabo vielmaiņu, palīdz saglabāt veselīgu ķermeņa svaru un uzlabo garastāvokli. Regulārs fiziskie vingrinājumi samazina risku saslimt ar slimībām, piemēram, sirds slimībām, aptaukošanos, otrā tipa cukura diabētu un depresiju. Fiziskie vingrinājumi ir veselīga dzīvesveida svarīga daļa.

## Ārējās saites
Kalnu dedestiņa

**Kalnu dedestiņa** (*Lathyrus linifolius*) ir daudzgadīgs tauriņziežu dzimtas lakstaugs. Latvijā aug tuvu izplatības areāla austrumu robežai un ir reti sastopama. Suga ierakstīta Latvijas Sarkanās grāmatas 2. kategorijā, Baltkrievijas un Baltijas jūras reģiona Sarkanajā grāmatā.

## Apraksts
thumb|150 px|Spārnains stublājs ar lapu un pielapēm
Stāvs vai pacils, parasti 15—30 cm, reti līdz 60 cm garš stublājs ar šauriem spārniem. Arī lapu kāti ir spārnoti. Plūksnaini saliktas lapas ar diviem līdz četriem lancetisku lapiņu pāriem, beidzas bez vītnes. Lapiņu garums 2—4,5 cm, platums 0,5—1,5 cm. Pielapes bultveida. Saknes ar bumbuļveida paresninājumiem.

Ziedkopas — īsi, skraji ķekari lapu žāklēs. Ziedi sākumā ir sārti, ziedēšanas beigās kļūst zili. Auglis ir 3—4 cm gara, tumši brūna pāksts ar 6—10 gandrīz apaļām sēklām. Sēklas ir 2,5—4,5 mm garas un 2—3,5 mm platas, sarkanīgi dzeltenā krāsā. Zied maijā, jūnijā.

Kalnu dedestiņai līdzīga suga ir melnējošā dedestiņa (*Lathyrus niger*). Atšķirībā no tās, kalnu dedestiņas lapai ir mazāks lapiņu skaits, lapiņas ir šaurākas un žāvējot nekļūst melnas.

## Izplatība un biotopi
Suga izplatīta Rietumeiropā,Viduseiropā un Skandināvijas pussalas dienviddaļā. Tālāk uz ziemeļiem areāls kļūst sadrumstalots, tur kalnu dedestiņas bagātīgi aug tikai nelielās platībās, tad bez skaidri redzama iemesla pakāpeniski izzūd. Iespējams, ka ziemeļu rajonos sugu izplatījuši cilvēki. Somijā ir konstatēta sakarība starp kalnu dedestiņas augšanas vietām un dzelzs laikmeta somu apmetnēm. Šo atbilstību arheologi pat izmanto, lai atrastu seno somu apmetņu relikvijas.

Latvijā suga sasniedz izplatības austrumu robežu. Atsevišķi eksemplāri vai nelielas grupas atrodas galvenokārt Kurzemē, pārējā teritorijā ļoti reti.

Augs sastopams sausos platlapju mežos, platlapju — skujkoku mežos (biežāk gāršās), mežmalās un jaunaudzēs. Aug arī samērā neauglīgos virsājos.

## Izmantošana

Kalnu dedestiņas augšana seno somu apmetņu vietās norāda uz faktu, ka cilvēki to izmantoja pārtikā vai medicīnā un apzināti pārstādīja jaunās dzīvotnēs. Pastāv uzskats, ka auga lietošana saglabā enerģiju un nomāc izsalkuma sajūtu.

## Atsauces
Westar 1

***Westar 1*** bija ASV uzņēmuma *[[Western Union|Western Union Telegraph Company]]* sakaru pavadonis. Orbītā tas tika palaists . Pavadonis nodrošināja sakarus Amerikai līdz 1983. gada maijam. Tas izmaksāja 90 miljonus ASV dolāru.

## Uzbūve
Kosmisko aparātu izgatavoja ASV uzņēmums *[[Hughes Aircraft]]* uz platformas *[[HS-333]]AS* bāzes. Tas bija cilindra formas, stabilizācija tika nodrošināta ar rotāciju ap centrālo asi. *Westar 1* bija apgādāts ar 12 C joslas raiduztvērējiem, kas varēja nodrošināt 7000 telefona zvanus vai 12 vienlaicīgus krāsu televīzijas kanālus vai jauktu sakaru plūsmu, ietverot arī datu un faksa pārraidi. Pavadoņa plānotais darbības laiks bija 7 gadi.

## Izmantošana
Pavadoni *Western Union* izmantoja saviem iekšējiem sakariem, piemēram, telegrammu un mailgrammu sūtīšanai attiecīgi uz *Western Union* birojiem un ASV pasta nodaļām. To izmantoja arī ārējie klienti, piemēram, *[[PBS]]*, *[[NPR]]* un *[[Mutual Broadcasting System]]*, kas 1970. un 1980. gados to izmantoja televīzijas un radio programmu nosūtīšanai uz savām filiālēm. To izmantoja arī sakaru nodrošināšanai ar naftas platformām atklātā jūrā.

*Westar 1* īsu laiku izmantoja arī *[[HBO]]*, 1975. gadā pirmajiem visā valstī piedāvājot televīzijas signāla pārraidīšanu kabeļtelevīzijas uzņēmumiem (*HBO* vēlāk 1976. gada februārī pārgāja uz konkurējošā uzņēmuma *[[RCA (uzņēmums)|RCA]]* pavadoni *[[Satcom 1]]*).

## Lidojuma gaita
[thumb|200px| Nesējraķete ''[Delta 2914* ar *Westar 1* starta laukumā]]
*Westar 1* tika palaists  23:33 *UTC* ar nesējraķeti *Delta 2914* no [[Kanaveralas zemesraga Gaisa spēku stacija]]s starta laukuma *LC-17B*. No [[ģeosinhronā pārejas orbīta|ģeosinhronās pārejas orbītas]] pavadonis ar savu dzinēju sasniedza gandrīz [[ģeosinhronā orbīta|ģeosinhrono orbītu]] (slīpums 13,4°).

Kosmisko aparātu sākotnēji izvietoja virs [[Klusais okeāns|Klusā okeāna]] punktā 99 grādi rietumu garuma. 1982. gadā to pārvietoja uz punktu 79° R.

1983. gada 2. maijā tika pārtraukta *Westar 1'' ekspluatācija. Pēc tam tas nekontrolēti dreifēja ģeosinhronā orbītā uz rietumiem aptuveni 1,37 grādi dienā.

## Atsauces

## Ārējās saites
* Westar 1, 2, 3 Gunter's Space Page, 
*  Westar Encyclopedia Astronautica,
Equus (filma)

***Equus*** ir 1977. gada Apvienotās Karalistes un ASV psiholoģiska drāmas filma, kuras režisors ir Sidnijs Lūmets, bet scenārija autors Pīters Šefers. Filma ir balstīta uz Šefera 1973. gada lugu ar tādu pašu nosaukumu. Filmā galvenās lomas atveido Ričards Bērtons, Pīters Fērts, Dženija Egatere, Džoana Plouraita un Kolins Bleiklijs.

Filma stāsta par psihiatru Mārtinu Daisertu (Bērtons), kurš ārstē pusaudzi, kuram ir apsēstība ar zirgiem.

Filmas *Equus* pirmizrāde notika  un to izplatīja *[[United Artists]]*. Filma saņēma pozitīvas kritiķu atsauksmes, īpaši slavējot Bērtona un Fērta aktierspēli. Tīmekļa vietnē *[[Rotten Tomatoes]]* filmai ir 70% vērtējums. Filmu nominēja trīs Amerikas Kinoakadēmijas balvām kategorijās "Labākais aktieris galvenajā lomā" (Bērtons), "Labākais aktieris otrā plāna lomā" (Fērts) un "Labākais adaptētais scenārijs". Bērtons saņēma Zelta globusa balvu kategorijā "Labākais aktieris drāmas filmā", bet Fērts balvu saņēma kategorijā "Labākais otrā plāna aktieris". Egatere saņēma arī BAFTA kino balvu kategorijā "Labākā aktrise otrā plāna lomā".

## Atsauces

## Ārējās saites
Hars Gobinds Korana

**Hars Gobinds Korana** (, ; dzimis , miris ) bija Indijas—Amerikas Savienoto Valstu bioķīmiķis un molekulārbiologs. Viņš zināms ar savu ieguldījumu DNS un RNS izpētē, it īpaši ģenētiskā koda jēdziena ieviešanā. 1968. gadā Hars Gobinds Horana kopā ar Robertu Holliju  un Māršalu Vorenu Nirenbergu saņēma Nobela prēmiju fizioloģijā vai medicīnā “par viņu atklājumiem saistībā ar ģenētisko kodu un tā lomu olbaltumvielu sintēzē”. Šis darbs bija būtisks solis molekulārās bioloģijas attīstībā.

## Ārējās saites
Melnējošā dedestiņa

**Melnējošā dedestiņa **jeb **melnā dedestiņa** (*Lathyrus niger*) ir daudzgadīgs tauriņziežu dzimtas lakstaugs. Latvijā aug tuvu areāla ziemeļu robežai un ir reti sastopama. Pirmoreiz, nenorādot atradnes, Latvijas florā minēta 1791. gadā (Fischer, 1791). Suga ierakstīta Latvijas Sarkanās grāmatas 3.&nbsp;kategorijā, Igaunijas un Baltijas jūras reģiona Sarkanajā grāmatā.

## Apraksts
Melnējošai dedestiņai ir stāvs (ga 25—85 cm), augšdaļā zarots stublājs, kas augam piešķir vēdekļveida formu. Plūksnaini saliktas lapas ar 4—6 lapiņu pāriem, galā bez vītnes. Lapiņas ir eliptiskas līdz olveida, reti lineāras, 1—3 cm garas un 0,5—1,5 cm platas ar smailiem galiem. Pielapes lineāri lancetiskas.

Ziedi (parasti 4—10) garā ķekarā lapu žāklēs. Garais kāts ziedkopu paceļ augstāk nekā lapas. Vainaglapas violeti sārtas, ziedēšanas beigās kļūst zilas. Zied jūnijā, jūlijā. Auglis ir 4—5 cm gara, melna pāksts ar aptuveni 10 apaļām sēklām. Sēklu krāsa variē no olīvzaļas līdz brūnai. Tās ir indīgas, satur enzīmu, kas nomāc kolagēna sintēzi.

Gan stublājs, gan lapas, žāvējot kļūst tumši brūnā, gandrīz melnā krāsā. Tā ir raksturīga īpašība sugas atšķiršanai no ārēji līdzīgās kalnu dedestiņas (*L. linifolius*) un pavasara dedestiņas (*L. vernus*). Melnējošai dedestiņai uz lapas kāta ir lielāks lapiņu skaits, nekā abām pārējām sugām.

## Ekoloģija
Melnējošās dedestiņas apputeksnē kamenes un bites. Mazāki kukaiņi zieda formas dēļ nespēj piekļūt nektāra izdalītājiem. Ziediem sākotnēji ir sarkana nokrāsa, pēc tam tie kļūst violeti un zili, līdz novīst netīri pelēcīgi zaļā krāsā. Tās svarīgākie apputeksnētāji vislabāk reaģē uz sarkano krāsu un savāc nektāru no sārtajiem ziediem, bet apputeksnētie zilie ziedi vairs neizdala nektāru un neinteresē bites. Krāsas izmaiņu cēlonis ir šūnu šķidruma pH reakcijas maiņa no skābas uz sārmainu.

Uz auga lapām parazitē vairākas sēņu sugas: *Synchytrium viride*, *Peronospora viciae*, *Uromyces fabae*, *Erysibe pisi*, *Erysibe polygoni* un *Microsphaera bäumleri*.

## Izplatība un biotopi
Suga izplatīta Eiropā un Rietumāzijā, galvenokārt mērenajos klimata apgabalos, taču atrodama arī Ziemeļāfrikā.

Latvijā atsevišķi eksemplāri vai nelielas grupas sastopamas reti un nevienmērīgi. Suga konstatēta vairākās aizsargājamās dabas teritorijās, piemēram, Krustkalnu dabas rezervātā, Gaujas nacionālajā parkā, Ķemeru nacionālajā parkā, Abavas senlejā, Embūtes, Milzukalna, Tērvetes dabas parkos un citur.

Tipiskais biotops ir platlapju meži vai lapkoku-skujkoku meži uz minerālaugsnēm (gārša, mistrājs, dižsils), mežmalas un krūmāji.

## Sistemātika
Pirmo reizi 1753. gadā sugas aprakstu ar nosaukumu *Orobus niger* publicēja Kārlis Linnejs. Vēlāk Johans Jakobs Bernhardi to nosauca par Lathyrus niger (L.) Bernh. Specifiskais sugas epitets *niger* vai latviešu valodā — *melnējošā* (arī *melnā*) ir atvasināts no tā, ka lapas izžūstot kļūst melnas.

Eiropā ir divas Lathyrus niger pasugas:
* Lathyrus niger (L.) Bernh. subsp. niger — tā ir izplatīta pasuga Eiropā.
* Lathyrus niger subsp. jordanii (Ten.) Arcangeli — izceļas ar bumbuļveida, sabiezinātām saknēm un sastopama tikai Itālijas dienvidos un Korsikā.

## Atsauces
Danao valodas

**Danao valodas** ir viena no austronēziešu valodu saimes malajiešu-polinēziešu valodu apakšgrupām. Tajā iekļautas 3 valodas ar aptuveni 5,3 miljoniem runātāju. Izplatītas Filipīnu dienvidu daļā Mindanao rietumos, kā arī nelielos anklāvos Kalimantānas ziemeļaustrumos Malaizijā.

## Klasifikācija
Danao valodu grupā ietilpst trīs valodas: magindanaju valoda (3,2 miljoni runātāju), maranavu valoda (1,8 miljoni) un iranunu valoda (0,3 miljoni). Vispārpieņemtā klasifikācijas versija:

*Malajiešu-polinēziešu valodas
**Filipīniešu valodas
***Lielo Centrālo Filipīnu valodas
******Danao valodas** (3)
*****magindanaju valoda
*****maranavu valoda
*****iranunu valoda

## Atsauces

## Ārējās saites
Nodosariīdas

**Nodosariīdas** (*Nodosariida*) ir foraminīferu kārta, kas pārstāv pārsvarā brīvi peldošas formas. Kārtu 1926. gadā izveidoja amerikāņu protozoologs Garijs Kalkins ar nosaukumu *Nodosalida*, piedēvējot to vācu biologam Ludvigam Rambleram, kurš 1913. gadā bija izveidojis *Nodosamminidae* dzimtu. Nosaukumu *Nodosariida* pirmā sāka lietot padomju zooloģe Valērija Mihalēviča. Ir zināma viena parazītiska suga. Ģeohronoloģiski nodosariīdas ir zināmas no silūra perioda līdz mūsdienām.

## Apraksts
Čaula ir daudzkameru vai pseidodaudzkameru (*Syzraniina*), uniseriāla, izvietota taisnā vai izliektā līnijā. Atvere var būt radiāla, ieapaļa, spraugveidīga vai sastāvēt no daudziem caurumiem. Prolokuls ir bez izliekta kakla.

## Sistemātika
Nodosariīdu kārtas dalījums apakškārtās un virsdzimtās::
::*virsdzimta: *[[Colanielloidea]]* Fursenko in Rauzer-Chernousova & Fursenko, 1959 †
:*apakškārta: *[[Nodosariina]]* Calkins, 1926
::*virsdzimta: *[[Nodosarioidea]]* Ehrenberg, 1838
::*virsdzimta: *[[Stilostomelloidea]]* Finlay, 1947 †

(†) - izmirušu organismu grupa.

Mihalēviča Nodosariīdu kārtā vēl ieskaita arī *Syzraniina* apakškārtu, taču *World Foraminifera Database* *[[Syzraniidae]]* dzimtu ieskaita *Colanielloidea* virsdzimtā.

## Atsauces
Maranavi

**Maranavi** (pašnosaukums: *Mëranaw*, ), agrāk arī **lanaji** vai **maronaji**, ir viena no Filipīnu tautām. Apdzīvo Lanao ezera apkārtni Mindanao salas ziemeļrietumos; to pašnosaukums nozīmē ‘ezera ļaudis’. Pēc konfesionālās piederības lielākā daļa ir musulmaņi sunnīti, tādēļ tiek pieskaitīti moro tautām. Maranavu kopskaits ir ap 1,8 miljoniem, kas veido 1,5 % no valsts kopējā iedzīvotāju skaita. Maranavi ir dominējošā tauta Dienvidlanao provincē (1 114 765 cilvēki, 93,3 % no iedzīvotāju skaita), kā arī veido nozīmīgu iedzīvotāju daļu Ziemeļlanao provincē (325 804; 45,1 %) un Iliganas pilsētā (39 980; 11,0 %). Runā maranavu valodā, Ziemeļlanao un Iliganā arī sebuāņu valodā; oficiālā saziņā lieto arī angļu un filipīniešu valodu.

## Atsauces

## Ārējās saites
Polimorfinīdas

**Polimorfinīdas** (*Polymorphinida*) ir foraminīferu kārta, kas pārstāv pārsvarā brīvi peldošas formas. Kārtu 1980. gadā izveidoja padomju zooloģe Valērija Mihalēviča. Ģeohronoloģiski polimorfinīdas ir zināmas no triasa perioda līdz mūsdienām.

## Apraksts
Čaula ir daudzkameru, smaili izstiepta vai atvasināta no tādas, pārsvarā ar izstieptām kamerām, kas ļoti lielā mērā pārsedz agrīnās čaulas daļu. Atvere var būt ieapaļa, spraugveidīga (zobaina vai bezzobaina), radiāla vai kapucveidīga, ar entozojisku caurulīti vai bez tādas.

## Sistemātika
Nodosariīdu kārtas dalījums apakškārtās, virsdzimtās un dzimtās::
*kārta: ***Polymorphinida*** Mikhalevich, 1980
:*apakškārta: *[[Pleurostomellina]]* Reuss, 1860 emend. Mikhalevich, 1993 †
::*virsdzimta: *[[Pleurostomelloidea]]* Reuss, 1860 †
:::*dzimta: *[[Ellipsoidinidae]]* Silvestri, 1923 †
:::*dzimta: *[[Pleurostomellidae]]* Reuss, 1860 †
:*apakškārta: *[[Polymorphinina]]* Mikhalevich, 1980
:::*dzimta: *[[Plectofrondiculariidae]]* Cushman, 1927
::*virsdzimta: *[[Polymorphinoidea]]* d'Orbigny, 1839
:::*dzimta: *[[Ellipsolagenidae]]* A. Silvestri, 1923
:::*dzimta: *[[Glandulinidae]]* Reuss, 1860
:::*dzimta: *[[Polymorphinidae]]* d'Orbigny, 1839

(†) - izmirušu organismu grupa.

## Atsauces
Polimorfinīnas

**Polimorfinīnas** (*Polymorphinina*) ir foraminīferu apakškārta, kas pārstāv pārsvarā brīvi peldošas formas. Apakškārtu 1980. gadā izveidoja padomju zooloģe Valērija Mihalēviča. Ģeohronoloģiski polimorfinīdas ir zināmas no triasa perioda vai juras līdz mūsdienām.

## Apraksts
Čaula var būt ar apaļīgu, radiālu vai spraugveidīgu atveri, ar entozojisku caurulīti vai bez tādas. Tai var būt papildus atveres kamera.

## Sistemātika
Polimorfinīnu apakškārtu veido viena *Polymorphinoidea* virsdzimta ar trim dzimtām un *Plectofrondiculariidae* dzimta, kas neietilpst virsdzimtā. *Polymorphinoidea* virsdzimta tiek piedēvēta 19. gadsimta franču naturālistam Alsidam Orbiņī, taču viņš šo virsdzimtu nav veidojis. Šī virsdzimta tiek pieminēta kādā 2020. gada publikācijā, taču virsdzimtas apraksts netiek sniegts. Dažās interneta vietnēs šī virsdzimta tiek iedalīta *Lagenida* kārtā.

Polimorfinīnu dalījums virsdzimtās un dzimtās::
*apakškārta: ***Polymorphinina*** Mikhalevich, 1980
::*dzimta: *[[Plectofrondiculariidae]]* Cushman, 1927
:*virsdzimta: *Polymorphinoidea* d'Orbigny, 1839
::*dzimta: *[[Ellipsolagenidae]]* A. Silvestri, 1923
::*dzimta: *[[Glandulinidae]]* Reuss, 1860
::*dzimta: *[[Polymorphinidae]]* d'Orbigny, 1839

## Atsauces
Belfāstas anglikāņu katedrāle

{
  "type": "ExternalData",
  "service": "geoshape",
  "ids": "Q2942467"
}


**Belfāstas katedrāle** () jeb **Belfāstas Sv. Annas katedrāles baznīca** () ir Īrijas Baznīcas (anglikāņu) katedrāle, kas atrodas Ziemeļīrijas galvaspilsētas Belfāstas centrā. Netipiski tā vienlaicīgi ir katedrāle divām diecēzēm — tā ir viena no trijām Daunas un Dromoras diecēzes katedrālēm un viena no divām Konnoras diecēzes katedrālēm.

Katedrāle pēc arhitekta Tomasa Drū (*Thomas Drew*, 1838—1910) projekta uzcelta 1904. gadā. Vēlāk pārbūvēta un paplašināta. Smagi cietusi vācu uzlidojumā 1941. gadā, pēc kara atjaunota. 2007. gadā virs katedrāles torņa uzbūvēta 40 metrus augsta "Cerību smaile".

## Galerija

BelfastCICathedral.jpg
St_Annes_Cathedral,_Belfast,_July_2010_(26).JPG
St_Annes_Cathedral,_Belfast,_July_2010_(28).JPG


## Ārējās saites
*
Ozolnieku iela (Rīga)

**Ozolnieku iela** ir iela Rīgā, Zemgales priekšpilsētā, Pleskodāles un Bieriņu apkaimēs, kas, izbūvējot Kārļa Ulmaņa gatvi, sadalīta divās savstarpēji nesavienotās daļās. Posms uz dienvidiem no K. Ulmaņa gatves ir savienots ar Mežotnes ielu un Raudas ielu, bet otra daļa — ar Krūzes ielu un Rudbāržu ielu. Savienojumi ar K. Ulmaņa gatvi pieejami tikai gājējiem. Ielas kopējais garums ir 640 metri, tā klāta ar asfalta segumu. Ozolnieku ielā ir tikai savrupmāju apbūve.

Iela šķērso nelielu ūdensteci — Mārupītes kreisā krasta pieteku.

Iela nosaukta Ozolnieku — ciema Jelgavas novadā — vārdā.

## Ielu savienojumi
Ozolnieku iela ir savienota ar šādām ielām:
* Krūzes iela (T veida krustojums)
* Rudbāržu iela
* Kārļa Ulmaņa gatve (savienojums gājējiem)
* Raudas iela
* Mežotnes iela (T veida krustojums)

## Skatīt arī
* Pleskodāle
* Bieriņi

## Atsauces
Polimorfinīdes

**Polimorfinīdes** (*Polymorphinidae*) ir foraminīferu dzimta, kas pārstāv pārsvarā brīvi peldošas formas. Dzimtu 1839. gadā izveidoja franču naturālists Alsids Orbiņī. Ģeohronoloģiski polimorfinīdes ir zināmas no augšējā triasa perioda (Reta laikmets) līdz mūsdienām.

## Apraksts
Čaulas sastāv no daudzām kamerām, un kameras var būt izvietotas spirāliski vai sigmoīdi ap augšanas garenasi. Tās var būt gan biserālas, gan uniseriālas. Kameras nedaudz pārsedzas. Aberantās formas var būt neregulāras vai pieaugošas pie substrāta. Atvere attīstās vienā virzienā, tā ir termināla un radiāla, retāk spraugveidīga  vai apaļīga, dažām ģintīm ar īpašu atveres kameru vai ar iekšēju atveres caurulīti. Sieniņas ir gaišas, plānas, caurspīdīgas vai matētas, smalki porainas, veidotas no kalcīta. Sieniņu virsma parasti ir gluda, reizēm klāta ar dzelksnīšiem, sīkām tievām caurulītēm vai retos gadījumos ar ribiņām. Dažām ģintīm gar pēdējo kameru no tās atveres līdz iepriekšējās kameras atverei stiepjas garenisks padziļinājums.

## Sistemātika
Polimorfinīžu dalījums apakšdzimtās un tajās neiekļautajās ģintīs::
*apakškārta: ***Polymorphinina*** Mikhalevich, 1980
*dzimta: *Polymorphinoidea* d'Orbigny, 1839
::*ģints: *[[Vekusina]]* Yakovleva, 1989 †
:*apakšdzimta: *[[Edithaellinae]]* Fuchs, 1967
:*apakšdzimta: *[[Falsoguttulininae]]* Loeblich & Tappan, 1986
:*apakšdzimta: *[[Krebsininae]]* Mikhalevich, 1993
:*apakšdzimta: *[[Polymorphininae]]* d'Orbigny, 1839
:*apakšdzimta: *[[Ramulininae]]* Brady, 1884
:*apakšdzimta: *[[Webbinellinae]]* Rhumbler, 1904

(†) - izmirušu organismu grupa.

## Atsauces
Protests

**Protests** ir individuāla vai kolektīva neapmierinātība, pretestība vai nepiekrišana kādai idejai, rīcībai, politikai, likumam, notikumam vai situācijai. Protesta mērķis parasti ir izteikt viedokli, ietekmēt sabiedrisko domu vai panākt konkrētas pārmaiņas sabiedrībā vai valsts politikā.

## Protesta veidi
Protests var izpausties dažādās formās – no miermīlīgiem un likumīgiem paņēmieniem līdz radikālām un pat vardarbīgām darbībām. Galvenās formas:

* Demonstrācija – sabiedrisks pasākums, kurā cilvēki pulcējas, lai izrādītu savu attieksmi.
* Streiks – darba pārtraukšana kā protesta forma pret darba apstākļiem vai darba devēju rīcību.
* Petīcija – rakstisks lūgums vai prasība, ko paraksta vairākas personas.
* Pilsoniskā nepakļaušanās – apzināta likumu vai rīkojumu neievērošana.
* Tiešā darbība – aktīva, bieži neatļauta rīcība, piemēram, ceļu bloķēšana vai ēku okupācija.

## Politiskie un sociālie protesti
Protests bieži kalpo kā instruments sabiedriskai līdzdalībai un ir svarīgs demokrātisku sabiedrību elements. Protesti var būt vērsti pret:

* valsts varu,
* sociālo netaisnību,
* vides pārkāpumiem,
* cilvēktiesību pārkāpumiem,
* ekonomiskām reformām.

## Protesta eskalācija
Galējā gadījumā plaša un ilgstoša protesta kustība var pāraugt par:

* Revolūciju – radikālām pārmaiņām valsts vai sabiedriskajā sistēmā.
* Apvērsumu – varas maiņu, bieži bez likumiska pamata, kas var notikt arī kā seku rezultāts masveida protestiem.
* Nemieriem – vardarbīgu sadursmju sēriju starp protestētājiem un drošības spēkiem.

## Vēsturiski piemēri
* Latvijas Trešās atmodas laikā notikušie protesti pret PSRS varu (piemēram, Baltijas ceļš).
* Francijas revolūcija (1789) kā protesta kulminācija pret feodālo režīmu.
* ''“Black Lives Matter”'' kustība ASV pret rasu diskrimināciju.
* Arābu pavasaris – plaši protesti Tuvajos Austrumos un Ziemeļāfrikā.

## Protesta tiesiskie aspekti
Demokrātiskās sabiedrībās protestēt ir tiesības, kas garantētas ar vārda, pulcēšanās un viedokļa brīvību. Taču protestiem bieži tiek noteikti ierobežojumi – piemēram, nepieciešama saskaņošana ar pašvaldību, aizliegums izmantot vardarbību u.c.

## Skatīt arī

* Badastreiks
* Zibakcija
* Itāļu streiks

## Ārējās saites
Itāļu streiks

**Itāļu streiks** (dažkārt sauc par ***work-to-rule***) ir protesta forma, kurā darbinieki stingri ievēro savus darba pienākumus un noteikumus, no tiem neatkāpjoties un tos nepārsniedzot. Šī protesta akciju metode ir ļoti efektīva, jo strādāt strikti pēc instrukcijām praktiski nav iespējams, un, ņemot vērā amatu aprakstu birokrātisko raksturu un neiespējamību ņemt vērā visas ražošanas darbības nianses, šāda protesta forma noved pie ievērojama produktivitātes krituma un līdz ar to pie lieliem zaudējumiem uzņēmumam.

"Itāļu streiku" ir grūti apkarot ar pret streiku vērsto likumu palīdzību, un tā iniciatorus praktiski nav iespējams saukt pie atbildības, jo formāli viņi rīkojas stingri saskaņā ar noteikumiem.

## Termina izcelsme
"Itāļu streiks" pirmo reizi plašāk tika pielietots un aprakstīts Itālijā 20. gadsimta sākumā, kad rūpniecības strādnieki, īpaši dzelzceļa darbinieki un transporta sektora darbinieki, mēģināja izmantot likumu stingru ievērošanu kā līdzekli, lai izdarītu spiedienu uz saviem darba devējiem. Tā vietā, lai uzsāktu tradicionālu streiku, kas būtu atklāta darba pārtraukšana, viņi sāka darbu veikšanu ļoti rūpīgi un precīzi, pēc katras instrukcijas, katra noteikuma un standarta.

Šī taktika kļuva populāra, jo bieži vien noteikumi un amatu apraksti bija tik birokrātiski un sarežģīti, ka, tos stingri ievērojot, radās neefektivitāte. Darba devēji un organizācijas bieži paļaujas uz darbinieku elastību, veicot uzdevumus ārpus stingrajiem noteikumiem, lai uzturētu vienmērīgu darba plūsmu. Kad darbinieki sāk “spēlēt pēc noteikumiem”, birokrātiskie procesi kļūst nevadāmi un produktivitāte ievērojami samazinās.

## Piemēri vēsturē

### Lielbritānija — 1968. gada dzelzceļa streiks
Nozīmīgs piemērs bija 1968. gada *work-to-rule* streiks Lielbritānijas dzelzceļa darbinieku vidū. Strādnieki protestēja pret sliktajiem darba apstākļiem un zemo algu, stingri ievērojot noteikumus un procedūras, kas būtiski palēnināja dzelzceļa sistēmas darbību. Tā vietā, lai pilnībā pārtrauktu darbu, dzelzceļa darbinieki veica darbu precīzi pēc noteikumiem, kas izraisīja kavējumus un lielus traucējumus transporta sistēmā.

### Francija — 1970. gadu beigas
1970. gados Francijā notika ievērojami protesti no pasta un telekomunikāciju darbinieku puses, kas bija neapmierināti ar darba apstākļiem un prasīja labākus nosacījumus. *Work-to-rule* taktika šajos gadījumos bija īpaši efektīva, jo birokrātiskais darbs šajās nozarēs bieži vien balstījās uz elastību un darbinieku iniciatīvu, kas ikdienā ļāva procesiem ritēt gludi. Kad darbinieki sāka stingri ievērot visas noteiktās vadlīnijas un prasības, tas radīja būtiskus darbības traucējumus. Piemēram, pasts tika piegādāts ar lieliem kavējumiem, jo darbinieki, ievērojot katru procedūru precīzi, būtiski palēnināja procesu.

### Francija — 2021. gada ''Amazon'' darbinieku protest
2021. gadā *[[Amazon]]* darbinieki Francijā izmantoja *work-to-rule* taktiku, lai protestētu pret pārslodzi un nepietiekamu drošības pasākumu ievērošanu, īpaši pandēmijas laikā. Viņi strādāja lēnāk un precīzi pēc noteikumiem, kas būtiski ietekmēja preču piegādes ātrumu un loģistiku.

## Skatīt arī

* Lokauts
Austrijas Nīderlande

thumb|Austrijas Nīderlandes 1789. gadā
**Austrijas Nīderlande** () bija Nīderlandes teritorijas, kas atradās Austrijas Hābsburgu pakļautībā no 1713. līdz 1794. gadam. Lielākā daļa šo teritoriju atbilda tagadējai Beļģijai un Luksemburgai.

18. gadsimta beigās Austrijas Hābsburgu vara pār Dienvidnīderlandi pavājinājās. 1789.—1790. gadā šeit izcēlās Brabantes revolūcija, kuras rezultātā tika proklamētas Beļģijas Savienotās Valstis — pirmā neatkarīgā Beļģijas valsts vēsturē. Hābsburgiem izdevās apspiest revolūciju un atjaunot varu pār Dienvidnīderlandi (Beļģiju), taču jau 1792. gadā Austrijas Nīderlandi ieņēma franču revolucionāru karaspēks, un 1795. gadā tā tika anektēta, sadalīta departamentos un formāli iekļauta republikāniskajā Francijā.

## Ārējās saites
Maranavu valoda

**Maranavu valoda** (*Basa a Mëranaw*, ) ir austronēziešu valodu saimes valoda, kurā runā maranavi Filipīnās. Izplatīta Mindanao salas rietumos Lanao ezera apkārtnē, galvenokārt Dienvidlanao un Ziemeļlanao provincēs, kur tā ir dominējošā valoda, kā arī Bukidnonas un Ziemeļmagindanao provincēs, kur tā ir minoritātes valoda. Tiek pieskaitīta danao valodu apakšgrupai. Maranavu valodu kā dzimto valodu lieto ap 1,8 miljoniem cilvēku. Radniecīgā iranunu valoda kādreiz tika uzskatīta mar maranavu valodas dialektu. Rakstība latīņu alfabētā; vēsturiski izmantots arābu rakstībā balstītais džavi raksts. Valodai ir reģionālas valodas statuss; to izmanto mācību procesā sākumskolā.

## Atsauces

## Ārējās saites
Garšvielu ceļš

thumb|Garšvielu ceļš (zilā krāsā)

**Garšvielu ceļš** bija pārsvarā jūras ceļu tīkls Senajos laikos, kas savienoja Āziju, Āfrikas ziemeļrietumus un Levanti. Pa šo ceļu jau antīkajos laikos Vidusjūras reģionā tika piegādātas tādas garšvielas kā kanēlis, ingvers, pipari, muskatrieksti un citi. Lielu nozīmi tirdzniecības ceļa izveidē spēlēja mūsdienu Indonēzijas jūrnieki, kas ap 15. gadsimtu pirms mūsu ēras nodibināja tirdzniecības sakarus ar Indiju. Ap 10. gadsimtu p.m.ē. tie paplašināja tirdzniecību, aptverot Tuvos Austrumus un Austrumāfriku, ietekmējot malgašu valodas izveidi. Vēlākos gadsimtos tirdzniecībā aktīvi piedalījās Aksumas valsts, arābi, Venēcijas tirgotāji. Ceļa rietumu daļa faktiski sakrita ar Vīraka ceļu.

## Ārējās saites
Belgika

thumb|Belgika (125)
**Belgika** () bija Romas province, kas izveidojās 22. gadā p. m. ē. ķeltu cilts belgu apmešanās teritorijā un atradās Romas Gallijas ziemeļaustrumu daļā, tagadējā Francijas, Beļģijas, Luksemburgas teritorijā, kā arī daļā Nīderlandes un Vācijas.

Imperatora Diokletiāna laikā (284—305) to sadalīja divās provincēs: Pirmā un Otrā Belgika. 5. gadsimtā Belgiku iekaroja un kolonizēja franki, kā arī arī frīzi un sakši, kas lielā mērā asimilēja agrākos iedzīvotājus.

## Ārējās saites
ASV prezidentu uzskaitījums pēc vecuma

**Amerikas Savienoto Valstu prezidentu uzskaitījums pēc vecuma** ir saraksts, kurā iekļauti visi ASV prezidenti pēc vecuma ievēlēšanas laikā.

* Teodors Rūzvelts 42 gadi, 322 dienas
* Džons Kenedijs 43 gadi, 236 dienas
* Bills Klintons 46 gadi, 154 dienas
* Uliss Grānts 46 gadi, 311 dienas
* Baraks Obama 47 gadi, 169 dienas
* Grovers Klīvlends 47 gadi, 351 diena
* Frenklins Pīrss 48 gadi, 101 diena
* Džeimss Gārfīlds 49 gadi, 105 dienas
* Džeimss Polks 49 gadi, 122 dienas
* Milards Filmors 50 gadi, 183 dienas,
* Džons Tailers 51 gads, 6 dienas
* Kelvins Kūlidžs 51 gads, 29 dienas
* Franklins Rūzvelts 51 gads, 33 dienas
* Viljams Tāfts 51 gads, 170 dienas
* Česters Arturs 51 gads, 349 dienas
* Abrahams Linkolns 52 gadi, 20 dienas
* Džimijs Kārters 52 gadi, 111 dienas
* Viljams Makinlijs 54 gadi, 34 dienas
* Martins Van Burens 54 gadi, 89 dienas
* Raterfords Heizs 54 gadi, 151 diena
* Džordžs V. Bušs 54 gadi, 198 dienas
* Herberts Hūvers 54 gadi, 206 dienas
* Lindons Džonsons 55 gadi, 87 dienas
* Vorens Hārdings 55 gadi, 122 dienas
* Bendžamins Herisons 55 gadi, 196 dienas
* Grovers Klīvlends 55 gadi, 351 diena
* Ričards Niksons 56 gadi, 11 dienas
* Vudro Vilsons 56 gadi, 66 dienas,
* Endrū Džonsons 56 gadi, 107 dienas
* Džordžs Vašingtons 57 gadi, 67 dienas
* Džons Kvinsijs Adamss 57 gadi, 236 dienas
* Tomass Džefersons 57 gadi, 325 dienas
* Džeimss Medisons 57 gadi, 353 dienas
* Džeimss Monro 58 gadi, 310 dienas
* Harijs Trumens 60 gadi, 339 dienas
* Džeralds Fords 61 gads, 26 dienas
* Džons Adamss 61 gads, 125 dienas
* Endrū Džeksons 61 gads, 354 dienas
* Dvaits Eizenhauers 62 gadi, 98 dienas
* Zekerijs Teilors 64 gadi, 100 dienas
* Džordžs Herberts Volkers Bušs 64 gadi, 222 dienas
* Džeimss Bjūkenans 65 gadi, 315 dienas
* Viljams Herisons 68 gadi, 23 dienas
* Ronalds Reigans 69 gadi, 349 dienas
* Donalds Tramps 70 gadi, 220 dienas
* Džo Baidens 78 gadi, 61 diena
ASV Vigu partija

[thumb|[Henrijs Klejs — vigu partijas dibinātājs 1830. gados un tās 1844. gada prezidenta amata kandidāts]]
**Vigu partija** () bija ASV politiskā partija, kas pastāvēja no 1832. līdz 1856. gadam. Partija izveidojās kā opozīcija Endrū Džeksonam un Demokrātu partijai, kas balstījās uz Nacionālās republikāņu partijas, Antimasoniskās partijas un citu mazāku pret Džeksonu vērstu partiju koalīciju. Vigi jo īpaši atbalstīja Kongresa pārākumu pār izpildvaru un veicināja modernizācijas un ekonomiskā protekcionisma programmu. Ilgu laiku šī partija ieņēma nozīmīgu vietu Amerikas politikas divpartiju sistēmā.

Partijas nosaukums cēlies no amerikāņu patriotu iesaukas Amerikas revolūcijas laikā, kuri cīnījās pret britu metropoliju.

## Ārējās saites
Ekonomiskā politika

**Ekonomiskā politika** ir pasākumu un valdības darbību kopums, kuru mērķis ir pieņemt un īstenot ekonomiskos lēmumus makroekonomikas līmenī. Ekonomiskās politikas īstenošana nozīmē sociāli nozīmīgu mērķu sasniegšanu. Ekonomiskās politikas mērķus nosaka valsts ekonomikas stāvoklis attiecīgajā brīdī, kā arī subjektīvi faktori.

Divi pasaules kari ar to politisko, sociālo un ekonomisko problēmu kompleksu būtiski ietekmēja vispārējās ekonomikas politikas veidošanos. Valsts iejaukšanās ekonomiskajos procesos kļuva ne tikai reģionāla, bet arī vispārēja ekonomiska un vēlāk arī starptautiska rakstura.

## Skatīt arī

* Monetārā politika
* Fiskālā politika
* Kara ekonomika

## Ārējās saites
Beļģijas Savienotās Valstis

thumb|Beļģijas Savienotās Valstis 1790. gadā
**Beļģijas Savienotās Valstis** () bija Dienvidnīderlandes konfederācija, kas pastāvēja no 1790. gada janvāra līdz decembrim. Tā izveidojās pēc 1790. gada 11. janvārī pasludinātās neatkarības deklarācijas.

Teritorija aptuveni sakrita ar mūsdienu Beļģijas rietumu un centrālo daļu. Agrāk tā atbilda lielākajai daļai Austrijas Nīderlandes (), t. i., Austrijas Hābsburgu kontrolētajiem reģioniem, kas bija daļa no Svētās Romas impērijas.

## Ārējās saites
Andris Kalniņš

**Andris Kalniņš** (dzimis ) ir latviešu virsnieks, atvaļināts Latvijas Nacionālo bruņoto spēku pulkvedis.

Uzsācis dienestu 1991. gadā Latvijas Republikas Drošības dienestā, kur 1992. gadā kļuva par terorisma apkarošanas nodaļas vadītāju. Darbojies Valsts Prezidenta apsardzē. No 2003. līdz 2010. gadam Militārās policijas komandieris. No 2010. līdz 2011. gadam — Latvijas Nacionālās aizsardzības akadēmijas rektors.

## Ārējās saites
Lode (munīcija)

thumbnail|upright=1.2|Lode
**Lode** ir neliela metāla vai citu materiālu šāviņa daļiņa, kas tiek izšauta ar šaujamieroci. Lodes izmantoto gan medībām paredzētos ieročos, gan militārajos ieročos. Lodes var būt dažādas formas un lieluma, atkarībā no paredzētā mērķa un ieroča veida. Parasti tās ievieto patronās vai ieroča lādē, un tās izšauj, kad tiek nospiests ieroča izšaušanas mehānisms. Lodes var būt gatavotas no dažādiem materiāliem, piemēram, dzelzs, vara, svina vai plastmasas.

## Ārējās saites
Arundhati Roja

**Suzanna Arundhati Roja** (; dzimusi ) ir Indijas rakstniece, scenāriste un politiskā aktīviste. Viņa vislabāk pazīstama ar savu debijas romānu “Mazo Lietu Dievs” (*The God of Small Things*), par kuru 1997. gadā saņēma Bukera balvu. Šis romāns viņai sniedza starptautisku atpazīstamību un tas tika novērtēts kā izcils literārs darbs. Arundhati Roja ir pazīstama arī kā aktīviste, īpaši pievēršot uzmanību sociālajiem un politiskajiem jautājumiem. Viņa ir izteikusi viedokļus par cilvēktiesībām, dabas aizsardzību, antiglobalizāciju un Indijas politiku. Viņas raksti un runas bieži ir pārpilni ar kritiku pret ekonomisko nevienlīdzību.

## Ārējās saites
Boholi

**Boholi** (pašnosaukums: *mga Bol-anon*) ir viena no Filipīnu tautām, pieder visaju metaetnosam. Etnoss noformējies Boholas salā valsts vidusdaļā, bet mūsdienās boholi apdzīvo arī Leites salas dienvidus un Mindanao salas ziemeļus. Mūsdienās Filipīnās dzīvo gandrīz 2 miljoni boholu, kas veido 1,7 % no kopējā iedzīvotāju skaita. Runā sebuāņu valodas boholu dialektā, oficiālā saziņā lieto arī angļu un filipīniešu valodu. Pēc konfesionālās piederības lielākā daļa ir katoļi, neliela daļa aŗī protestanti un musulmaņi.

## Atsauces

## Ārējās saites
Manobo valodas

**Manobo valodas** ir viena no austronēziešu valodu saimes malajiešu-polinēziešu valodu apakšgrupām; šajās valodās runā manobo tauta un atsevišķas tiem pieskaitītās ciltis. Tajā iekļautas 15 valodas ar aptuveni 0,7 miljoniem runātāju. Izplatītas Filipīnu dienvidos Mindanao centrālajā un ziemeļaustrumu daļā, kā arī nelielos anklāvos salas dienvidos. Ziemeļu manobo valodās runā arī vairāku nelielu salu iedzīvotāji Palavanas ziemeļaustrumu piekrastē.

## Klasifikācija
Manobo valodu grupā ietilpst 15 valodas, kas dažādos avotos tiek grupētas vairākās apakšgrupās. Viena no vispārpieņemtajām klasifikācijas versijām:

*Malajiešu-polinēziešu valodas
**Filipīniešu valodas
***Lielo Centrālo Filipīnu valodas
******Manobo valodas** (15)
*****Centrālās un dienvidu manobo valodas (11)
******Austrumu-rietumu-centrālās manobo valodas (8)
*******Austrumu un centrālās manobo valodas (5)
********Centrālās manobo valodas (2)
*********Ata manobo valoda
*********Matigsalugu valoda
********Austrumu manobo valodas (3)
*********Agusanas manobo valoda
*********Dibabavonas manobo valoda
*********Radžahkabunsuvanas manobo valoda
*******Rietumu manobo valodas (3)
********Obo manobo valoda
********Ilianenas manobo valoda
********Rietumbukidnonas manobo valoda
******Dienvidu manobo valodas (8)
*******Kotabato manobo valoda
*******Sarangani manobo valoda
*******Tagabavu valoda
*****Ziemeļu manobo valodas (4)
******Kagajanonu valoda
******Kinamiginu-bukidnonu valodas (3)
*******Bukidnonu valodas (2)
********Higaononu valoda
********Talaandigu-binukidu valoda
*******Kinamiginas manobo valoda

## Atsauces

## Ārējās saites
Bandīts (filma)

**"Bandīts"** () ir 2022. gada Kanādas biogrāfiskā kriminālfilma, kuras režisors ir Elans Angars. Filmā galvenās lomas atveido Džošua Diamels, Mels Gibsons, Eliša Katberta un Nestors Karbonels.

Filma ir balstīta uz patiesu stāstu par Gilbertu Galvenu, kuram pieder rekords par visvairāk veiktajām banku laupīšanām Kanādas vēsturē.

Filmas "Bandīts" pirmizrāde notika . Filma saņēma pārsvarā pozitīvas kritiķu atsauksmes, īpaši slavējot Diamela aktierspēli. Tīmekļa vietnē *[[Rotten Tomatoes]]* filmai ir 71% vērtējums.

## Atsauces

## Ārējās saites
Burgundijas hercogiste

**Burgundijas hercogiste** () bija viduslaiku feodāls īpašums, kas izveidojās uz bijušās Burgundijas Karalistes zemes.

Hercogistes valdnieki bija Francijas karaļu vasaļi. 14. un 15. gadsimtā hercogiem piederēja plašas zemes, tostarp Nīderlande, un tā rezultātā līdz 15. gadsimta vidum hercogiste bija kļuvusi par praktiski neatkarīgu Burgundijas valsti, kuras valdniekiem bija nozīmīga loma Eiropas politikā, konkurējot ar Franciju. Hercogs Kārls Drosmīgais mēģināja pakļaut Lotringu, Elzasu un Šveici un iegūt karaļa titulu, taču 1477. gadā viņš cieta sakāvi un mira. Tā kā viņš neatstāja vīriešu pēcnācējus, viņa valdījumus sadalīja starp Franciju un Hābsburgiem.

Burgundijas hercogistes teritorija aptuveni atbilst pašreizējiem Kotdoras un Sonas un Luāras departamentiem.

## Ārējās saites